b'\n_START_ARTICLE_\nSarat (kansa)\n_START_PARAGRAPH_\nSarat ovat etninen ryhm\xc3\xa4, joka muodostaa noin kolmanneksen T\xc5\xa1adin ja kymmenen prosenttia Keski-Afrikan tasavallan v\xc3\xa4est\xc3\xb6st\xc3\xa4. Sarat ovat suurin etninen ryhm\xc3\xa4 T\xc5\xa1adissa ja nelj\xc3\xa4nneksi suurin Keski-Afrikan tasavallassa._NEWLINE_He puhuvat jotain noin viidest\xc3\xa4toista sara-kielest\xc3\xa4, jotka kuuluvat nilosaharalaisten kielten keskisudanilaiseen ryhm\xc3\xa4\xc3\xa4n. Sarat jakaantuvat kahteentoista heimoon._NEWLINE_Sarojen uskotaan saapuneen T\xc5\xa1adiin 1500-luvulla ja he joutuivat ankarasti arabien orjakauppiaiden verottamaksi. Siirtomaa-aikana suuri m\xc3\xa4\xc3\xa4r\xc3\xa4 saroja palveli Ranskan armeijassa ensimm\xc3\xa4isess\xc3\xa4 ja toisessa maailmansodassa._NEWLINE_Sarat harjoittavat luonnonuskontoja ja noin kuudennes on kristittyj\xc3\xa4. Naisten tapoihin kuului my\xc3\xb6s venytt\xc3\xa4\xc3\xa4 alahuulta levyll\xc3\xa4, mutta t\xc3\xa4st\xc3\xa4 on luovuttu vuosikymmeni\xc3\xa4 sitten.'